KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. február 27-i ülésére)

TÁRGY: AZ ÓVODAI BEIRATKOZÁS IDEJE ÉS AZ ÓVODAI FELVÉTELI KÖRZETEK MEGHATÁROZÁSA 
A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) b) bekezdése értelmében a fenntartó dönt az óvodába történő jelentkezés módjáról, a nagyobb létszámú gyermekek egy időszakon belüli óvodai felvételének időpontjáról.
Az Nkt. 8. § (1) bekezdése szerint az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.
Az Nkt. 49. § (1)-(2) bekezdése előírja, hogy az óvodai felvétel, átvétel jelentkezés alapján történik. Az óvodába a gyermek - e törvényben foglalt kivétellel - harmadik életévének betöltése után vehető fel. A gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt. 

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) előírja, hogy a fenntartó az óvodai beiratkozás idejét a határidőt megelőzően legalább harminc nappal köteles nyilvánosságra hozni, az óvodai felvételi körzet közzétételét pedig az Nkt. 49. § (3) bekezdése írja elő.

A felvételi körzethatárok kialakítása során figyelembe vettük a Kiskőrösi óvodák alapító okiratában szereplő feladatellátási helyenként felvehető maximális gyermeklétszámot (Batthyány óvoda 180 fő, Mohácsi óvoda 90 fő, Erdőtelki óvoda 30 fő, Szűcsi óvoda 90 fő és a Thököly óvoda 60 fő) és csoportszámot, valamint a harmadik életévüket betöltött gyermekek létszámát utcák szerint lebontva. 
A Kiskőrösi Óvodák 5 tagintézménnyel működik és ezen kívül a Magyarországi Evangélikus Egyház fenntartásában 2011. május 28. napjától a Harangvirág Evangélikus Óvoda működik a városban. A Magyarországi Evangélikus Egyház és a Kiskőrös Város Önkormányzat között létrejött megállapodás 4. pontjában foglaltak értelmében az óvoda gyermeklétszámát 100 fős engedélyezett maximális létszám keretein belül biztosítja. Elegendő számú jelentkező esetén folyamatosan biztosítja, hogy a felvett gyermekek legalább 75%-a kiskőrösi állandó lakcímmel rendelkezik. A Harangvirág Evangélikus Óvodába elsősorban az óvodával közvetlenül határos utcákból történik a felvétel.
A fentiek alapján javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2013. február 18.

Domonyi László sk.


polgármester

HATÁROZAT-TERVEZET

1. A Képviselő-testület a 2013/2014. nevelési évtől az óvodák felvételi körzetét az alábbiak szerint határozza meg:
Batthyány Óvoda:
Radnóti, Alkotmány, Kodály, Pozsonyi, Wattay, Liszt Ferenc, Okolicsányi, Klapka György, Táncsics, Kapisztrán, Báthory, Dobozi, Március 15., Szarvas, Kiss E., Szent László, Bem, Dankó, Batthyány Lajos, Rét, Komáromi, Tavasz, Kisfaludy Sándor, Május 1., Kölcsey, Erkel, Rákóczi Ferenc, Tomori, Safári J., Szent István, Soós, Ady Endre, Tompa, Mikszáth, Berzsenyi, Hrúz Mária, Holló János, Kassai, Lehel, Martini, Kálvin, Csányi, Attila, Petrovics, Vízmű Vasvári, Széchenyi, Bajcsy-Zsilinszky, Hársfa, Korvin, Kertész, Aradi, Gárdonyi Géza utcák, valamint Erdőtelki út, Petőfi Sándor út, Dózsa György út, Petőfi Sándor tér, Luther tér, Nagy tér, Feketehalom
Mohácsi Óvoda:

Mohácsi, Okolicsányi, Móricz Zsigmond, Csokonai Vitéz Mihály, Pozsonyi, József Attila, Ifjúság, Esze Tamás, Katona József, Mező, Gorkij, Arany János, Tüskös, Béke, Bajtárs, Bánk, Úttörő, Paál, Arany János, Pajtás, Bacsó Béla, Bajza, Béke, Akácfa, Szegfű, Bocskai, Bajtárs, Balassi, Határ utcák
Szűcsi Óvoda:

Soós, Hunyadi, Jókai Mór, Mátyás király, Kossuth Lajos, Kilián György, Sárkány József, Kolozsvári György, Izsáki, Bánffy Endre, Drégely, Szűcs József, Munkácsy Mihály, Madách Imre, Rákóczi Ferenc, Szigligeti, Móra, Temesvári, Kun, Bethlen Gábor, Baross Gábor, Kacsóh Pongrác, Kurucz Zsuzsanna, Szendrey Júlia, Hatvany Lajos, Virág, Mester, Bartók Béla, Vörösmarty, Róna, Uzsoki, Honvéd, Nagyatádi Szabó István, Kolozsvári György, Délibáb, Pásztor, Nyíl, Meggyes utcák, valamint Szilágyi köz, Alsókomasszáció, Felsőkomasszáció, Alsócebe, Középcebe, Felsőcebe, Öregszőlő, Izsáki út
Thököly Óvoda:

Deák Ferenc, József Attila, Thököly, Pillangó, Budai Nagy Antal, Gábor Áron, Béke, Kőrisfa, Gagarin, Klapka György, Szabadkai, Kinizsi Pál, Toldi Miklós, Szőlő, Bajtárs, Szép, Nap, Gyöngy, Wesselényi, Nádasdy, Szondi, Zrínyi, Segesvári, Temető utcák, valamint a Petőfi Sándor út
Erdőtelki Óvoda 

Erdőtelek: Bokor, Nyárfa, Malom, Venyige, Diófa, Erdő, Fenyves, Sövény utcák, valamint Agárhalom, Ökördi, Sivány dűlő
Harangvirág Evangélikus Óvoda 

Árpád, Mészáros Lőrincz, Liget, Damjanich, Víztorony utcák
2. A Képviselő-testület a Kiskőrösi Óvodákban a nagyobb létszámú gyermekek egy időszakon belüli óvodai felvételi időpontját 2013. április 2. napjától 2013. április 3. napjáig 8 órától 17 óráig tartó időszakban határozza meg. 

Határidő: 
2013. április 3. 
Felelős: 
Kiskőrösi Óvodák vezetője
